Rīgā

|  |  |
| --- | --- |
| 10.01.2018.Nr.1.1-4/­­2 | **Ieinteresētajiem piegādātājiem** *(elektroniski BMC interneta mājaslapā)* |

*Par Nolikuma noteikumu skaidrojumu*

APP „Latvijas Biomedicīnas pētījumu un studiju centrs” (turpmāk - Pasūtītājs) rīkotā iepirkuma „**Starpsienu un durvju piekļuves kontroles sistēmu montāža**” (id. Nr.BMC 2018/424) (turpmāk – Iepirkums) iepirkumu komisija informē par precizējumu Iepirkuma nolikumam (turpmāk - Nolikums).

Saskaņā ar Iepirkuma Nolikuma 7.3.apakšpunktu, kas nosaka, ka „Papildu informāciju Pasūtītājs ievieto Pasūtītāja mājas lapā www.biomed.lu.lv, sadaļas *Iepirkumi* apakšsadaļā *Iepirkumi* … . Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par Nolikumu”, uzskatāms, ka līdz ar šīs atbildes publicēšanu, ka ieinteresētie piegādātāji ir saņēmuši papildu informāciju par Nolikumu.

1. *Vai iepirkumā paredzētās piekļuves kontroles sistēmas 9 durvis ir jāpieslēdz pie esošās piekļuves kontroles sistēmas DAccess? Vai arī tā ir paredzēta kā atsevišķa sistēma?*

[Atbilde] Piekļuves kontroles sistēmas 9 durvis nav paredzēts pieslēgt pie esošās piekļuves kontroles sistēmas DAccess. Šī piekļuves kontroles sistēma ir paredzēta, kā atsevišķi izbūvējama sistēma.

1. *Nolikuma punktā 5.1. ir noradīts ka Pretendents var iesniegt tikai vienu piedāvājumu par visu iepirkuma priekšmetu kopā, turklāt 2.1.1.1. 1) ir teikts, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi.*

*Atbilstoši tehniskajai specifikācijai Iepirkums sastāv no trīs daļām, no kurām divas daļas ir celtniecības darbi (starpsienu izbūve) un viena daļa ir piekļuves kontroles sistēmas uzstādīšanas darbi.*

*Tā kā nevaram atļauties nest atbildību par iespējamiem celtnieku nekvalitatīvi izdarītajiem darbiem lūdzam atļaut mums iesniegt piedāvājumu tikai par piekļuves kontroles sistēmas (PKS) uzstādīšanas darbiem.*

[Atbilde] Pretendenti var apvienoties apvienībās vai piesaistīt papildus speciālistus vai sadarbības partnerus. Nolikums netiek mainīts.

1. *Nolikuma punktā 5.1. ir noradīts darbu izpildes termiņš 9 dienas. Šāds izpildes termiņš uz tik lielu darbu apjomu (PKS) nav reāls. Reālais orientējošais darbu izpildes termiņš piekļuves kontroles sistēmas izveidošanai būtu 40 darba dienas. Lūdzam pagarināt darbu izpildes termiņu.*

[Atbilde] Nolikums netiek mainīts.